◻ esošas darbības pagarināšanu

◻ vienas vai vairāku darbību apvienošanu vai pārorientēšanu uz citu /jaunu darbību

1.4.Priekšlikuma/iniciatīvas pamatojums

1.4.1.Īstermiņā vai ilgtermiņā izpildāmās vajadzības, tostarp sīki izstrādāts iniciatīvas izvēršanas grafiks

Neskarot nekādus nākotnē izstrādājamos politikas risinājumus, visos turpmākajos priekšlikumos šajā jomā tiks iekļauts atsevišķs tiesību akta finanšu pārskats, kurā ietvertos atbilstošos finanšu resursus varētu segt vai nu ar finansējumu no šā fonda, vai ar jebkuru citu papildu finansējumu, kas pieejams no DFS finansējuma.

1.4.2.Savienības iesaistīšanās pievienotā vērtība (tās pamatā var būt dažādi faktori, piemēram, koordinēšanas radītie ieguvumi, juridiskā noteiktība, lielāka rezultativitāte vai papildināmība). Šā punkta izpratnē „Savienības iesaistīšanās pievienotā vērtība” ir vērtība, kas veidojas Savienības iesaistīšanās rezultātā un kas papildina vērtību, kura veidotos, ja dalībvalstis rīkotos atsevišķi.

Smagiem noziegumiem un organizētajai noziedzībai, terorismam un citiem ar drošību saistītiem apdraudējumiem aizvien biežāk ir pārrobežu raksturs. Transnacionālā sadarbība un koordinācija starp tiesībaizsardzības iestādēm ir ļoti būtiska, lai sekmīgi novērstu un apkarotu šos noziegumus, piemēram, ar informācijas apmaiņas, kopīgu izmeklēšanu, savietojamu tehnoloģiju un kopīgu apdraudējuma un riska novērtējumu palīdzību. Finansiālais atbalsts, ko sniedz saskaņā ar šo regulu, jo īpaši sekmē valsts un Eiropas līmeņa spēju vairošanu šajās politikas jomās, panākot to, ka Savienība ir labāk sagatavota, lai nodrošinātu satvaru Savienības solidaritātes izteikšanai un piedāvātu platformu tādu kopīgu IT sistēmu izstrādei, kuras atbalsta šo politiku.

1.4.3.Līdzīgas līdzšinējās pieredzes rezultātā gūtās atziņas

IDF-P 2014.–2020. gada plānošanas perioda vidusposma izvērtējumā un fondu 2007.–2013. gada plānošanas perioda ex post izvērtējumos („Noziedzības novēršana un apkarošana” (ISEC) un „Terora aktu un citu ar drošību saistītu risku profilakse, gatavība tiem un to seku pārvarēšana” (CIPS)) tika izdarīti turpmāk minētie secinājumi. Vērts piebilst, ka IDF-P ir pirmā ES finansējuma programma šajā politikas jomā, kas tiek īstenota arī dalītā pārvaldībā ar dalībvalstīm; iepriekšējos līdzekļus īstenoja tikai Komisija tiešā pārvaldībā.

–Nozīmīgums, tvērums un apmērs

Plašais pašreizējās IDF-P tvērums nodrošināja to, ka programma varēja atbalstīt vajadzīgo darbību īstenošanu ES līmenī drošības jomā. Fonda sniegtā elastība (iespēja pārnest finansējumu mērķu starpā) palīdzēja apmierināt mainīgās vajadzības, taču dalībvalstis vēlētos vēl lielāku elastību, kas izpaustos tādējādi, ka attiecībā uz mērķiem tiktu atcelti minimālie līdzekļu piešķīrumi un tiktu samazināts valsts mērķu skaits. Turklāt piešķīrumi, kas plānošanas perioda sākumā tiek noteikti uz statistikas datu pamata, neatspoguļo dalībvalstu vajadzību izmaiņas īstenošanas perioda laikā. Piešķirot plānošanas perioda laikā papildu finansiālo atbalstu, plānošanas perioda sākumā noteiktais sadalījuma koeficients nepieļauj elastību, kas var ietekmēt fonda efektivitāti un lietderību.

- Efektivitāte

Tiek uzskatīts, ka pašreizējā IDF-P ir efektīva un sekmē savu mērķu sasniegšanu. Izvērtējumi liecina, ka drošības, migrācijas un robežu pārvaldības jomā īstenotais atbalsta sniegšanas modeļu apvienojums ļāva efektīvā veidā sasniegt fondu mērķus. Atbalsta sniegšanas mehānismu vienotā struktūra būtu jāsaglabā. No otras puses, izvērtējumi liecināja par joprojām nepietiekamu elastību, kas jālīdzsvaro ar prognozējamību, jo dalībvalstu iestādēm un saņēmējiem ir vajadzīga finansiālā un juridiskā noteiktība, lai plānotu fonda īstenošanu visā plānošanas periodā, jo citādi samazinātos efektivitāte. Pašreizējā IDF-P nav ietverts finansējums, ko vidusposma pārskatīšanas ietvaros var sadalīt pa valstu programmām, tādējādi ierobežojot iespēju piešķirt valstu programmām papildu finansējumu. Vēl viens ierobežojums ir saistīts ar to, ka vidusposma pārskatīšanu īstenošanas periodā var veikt tikai iepriekš noteiktā laikposmā. Migrācijas krīze un pieaugošie drošības apdraudējumi Eiropas Savienībā pēdējos gados ir apliecinājuši, ka elastība ir vajadzīga no paša plānošanas perioda sākuma, lai varētu reaģētu uz pārmaiņām uz vietas. Starpposma izvērtējumos tika arī norādīts uz nepieciešamību pēc skaidras intervences loģikas, kā arī uz to, ka mērķtiecīgākas valstu programmas palielinātu efektivitāti, ja tiktu prioritizēti daži konkrēti mērķi, un norādīts uz to, cik svarīga gan tiešai, gan dalītajai pārvaldībai ir pilnvērtīga uzraudzības un izvērtēšanas sistēma. Agrīnā posmā izstrādāta sistēma nodrošina konsekventu un vienotu progresa un efektivitātes uzraudzību jau no paša sākuma.

- Lietderīgums (tostarp administratīvā sloga vienkāršošana un samazināšana)

Iesaistītās personas ir konstatējušas progresu procedūru vienkāršošanā. Inovatīvi pasākumi (vienkāršoti izmaksu risinājumi, daudzgadu plānošana) tiek uzskatīti par noderīgiem. Pateicoties tam, ka tika noteikti kopīgi noteikumi par AMIF un IDF īstenošanu, tika stiprinātas trīs finansējuma instrumentu pārvaldības saiknes, kā rezultātā tika panākta cieša par šo divu fondu pārvaldību atbildīgo struktūru sadarbība – un dažos gadījumos šo struktūru apvienošana.